Er du havnet i luksusfælden?
Hvis du er havnet i en luksusfælde er det virkeligt noget du bør tage seriøst. Og det skal være her og nu. Der gælder det virkeligt om at gå systematisk til værks med at reducere på hver en krone du bruger. Du bør altid have et budget. Alt hvad der er “nice to haves” skal bare væk, mens du bør finde allerbilligste mulighed mht “need to haves”. Når jeg har set Luksusfælden på TV, ser jeg at den generelle linje er at udgifterne har eksploderet og at deltagerne er lullet hen i en idé om at deres luksusgoder er nødvendige for at eksistere. Sådan er det slet ikke. Du kan leve for utroligt lidt, men det kræves at du ændrer stil. En anden mulighed er selvfølgelig at tjene endnu flere penge. Det kan være jeg skriver om hvordan man tjener penge på nettet på et tidspunkt, så kig endelig forbi igen. Hvis du har lån, skal der være økonomisk luft til også at få lånene afdraget. Første sparetips og tricks til hvis du er på spanden kan måske lyde helt banalt, men det er hamrende nødvendigt - og fortvivl ikke, da du her vil få en masse idéer til besparelser og luft i økonomien som du måske ikke havde tænkt på før.